A Bizottság 614/2004/EK rendelete

(2004. április 1.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [1], és különösen annak 9. cikke (1) bekezdésének a) pontjára,

mivel:

(1) A 2658/87/EGK rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által az áruknak a Kombinált Nómenklatúrába történő besorolása tekintetében kiadott és az e rendeletnek meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [2] 12. cikk (6) bekezdésének rendelkezései értelmében a jogosultak még három hónapig hivatkozhassanak.

(5) A Vámkódex Bizottság nem nyilvánított véleményt az elnöke által kitűzött határidőn belül a mellékletben szereplő táblázat 2. termékének vonatkozásában.

(6) Az ebben a rendeletben előírt rendelkezések összhangban vannak a Vámkódex Bizottság véleményével a mellékletben szereplő táblázat 1.,3.,4.,5.,6., és 7. termékének vonatkozásában.

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl a 2. oszlopban feltüntetett megfelelő KN-kódok szerint történik.

2. cikk

A tagállamok vámhatóságai által kiadott, e rendelet rendelkezéseinek többé meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései alapján még három hónapig lehet hivatkozni.

3. cikk

Ez a rendelet az Európai Unió Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2004. április 1-jén.

a Bizottság részéről

Frederik Bolkestein

a Bizottság tagja

[1] HL L 256., 1987.9.7., 1. o. A legutóbb a 2344/2003/EK bizottsági rendelettel (HL L 346., 2003.12.31., 38. o.) módosított rendelet.

[2] HL L 302., 1992.10.19., 1. o. A legutóbb a 2003. évi csatlakozási okmánnyal módosított rendelet.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Hálózati vezérlő (network controller) 355 × 285 × 115 mm nagyságú házban, négy soros, soronként 20 karakteres folyadékkristályos kijelzővel és négy vezérlőgombbal ellátott billentyűzettel.A készülék mikroprocesszor alapú, paramétertárolót, programtárolót és lemezmeghajtót tartalmaz. Adó-vevő csatlakoztatási lehetőséggel ellátottA készülék legfeljebb nyolc multifunkcionális interfésszel rendelkezik a konfiguráláshoz és a hálózati kapcsolódáshoz.A készülék jeleket dolgoz fel és adatokat formáz újra, automatikus adatfeldolgozó gép és rádió adó-vevő közötti, vezetékes hálózaton való továbbítása céljából. | 84718000 | Az árubesorolás a Kombinált Nómenklatúra alkalmazásának általános szabályai közül az 1. és 6. szabály, a XVI. áruosztályhoz tartozó megjegyzések 3. bekezdése, a 8471 vámtarifaszám szövege és a 84718000 KN-kód szövege alapján történt. Az összekötő egység mint funkció a memóriafunkcióhoz képest elsődleges, amely jellemzi az egész terméket. |

2.Hálózati vezérlő ("network controller") beépített rádió adó-vevővel, 355 × 285 × 115 mm nagyságú házban, négy soros, soronként 20 karakteres folyadékkristályos kijelzővel és négy vezérlőgombbal ellátott billentyűzettel.A készülék mikroprocesszor alapú, paramétertárolót, programtárolót és lemezmeghajtót tartalmaz.A rádió adó-vevő egy nagyfrekvenciás (HF) részből áll, antennával, szűrővel, erősítővel, oszcillátorral és frekvenciaszintetizálóval. Ez az egység a 403-tól 512 MHz-ig terjedő frekvenciasávban, 400 m-es hatótávolsággal sugároz legfeljebb 20 programozható csatornán.A készülék legfeljebb nyolc multifunkcionális interfésszel rendelkezika konfiguráláshoz és a hálózati kapcsolódáshoz.A készülék jeleket dolgoz fel és adatokat formáz újra, automatikus adatfeldolgozó gép és rádió adó-vevő közötti, vezetékes hálózaton való továbbítása céljából. | 84718000 | Az árubesorolás a Kombinált Nómenklatúra alkalmazásának általános szabályai közül az 1. és 6. szabály, a XVI. áruosztályhoz tartozó megjegyzések 3. bekezdése, valamint a 8471 vámtarifaszám szövege és a 84718000 KN-kód szövege alapján történt. Az összekötő egység mint funkció a memóriafunkcióhoz képest elsődleges, amely jellemzi az egész terméket |

3.Rádiókapcsolat-vezérlő ("radio link controller") 279 × 224 × 89 mm nagyságú házban, 8 választógombbal és antennával ellátva.A készülék egy mikroprocesszorból, egy programtárolóból és egy rádió adó-vevőből áll.A rádió adó-vevő legfeljebb 8 csatornán ad és vesz adatokat a 403-tól 512 MHz-ig terjedő frekvenciasávban, 400 m-es hatótávolságbanA készülék rendelkezik egy olyan interfésszel, amely lehetővé teszi, hogy vezeték nélküli termináloktól adatokat fogadjon, és egy hálózati vezérlőn keresztül továbbítsa ezeket a hálózatba. A készülék egy automatikus adatfeldolgozó géphez is kapcsolódik. | 85252099 | Az árubesorolás a Kombinált Nómenklatúra alkalmazásának általános szabályai közül az 1. és 6. szabály, a XVI. áruosztályhoz tartozó megjegyzések 3. bekezdése, valamint a 8525 vámtarifaszám szövege, a 852520 és a 85252099 KN-kódok szövege alapján történt. A rádió adás/vétel az elsődleges funkció, amely jellemzi az egészterméket. |

4.Vezeték nélküli átjáró ("wireless gateway") 292 × 292 × 70 mm nagyságú házban, antennával.A készülék egy mikroprocesszorból, egy programtárolóból és egy rádió adó-vevőből áll.A rádió adó-vevő legfeljebb 8 csatornán ad és vesz adatokat a 403-tól 512 MHz-ig terjedő frekvenciasávban, 400 m-es hatótávolságban.A készülék rendelkezik egy olyan interfésszel, amely lehetővé teszi, hogy vezeték nélküli termináloktól adatokat fogadjon, és közvetlenül továbbítsa ezeket a hálózatba. A készülék egy automatikus adatfeldolgozó géphez is kapcsolódik. | 85252099 | Az árubesorolás a Kombinált Nómenklatúra alkalmazásának általános szabályai közül az 1. és 6. szabály, a XVI. áruosztályhoz tartozó megjegyzések 3. bekezdése, valamint a 8525 vámtarifaszám szövege, a 852520 és a 85252099 KN-kódok szövege alapján történt. A rádió adás/vétel az elsődleges funkció, amely jellemzi az egész terméket. |

5.Kézi terminál ("hand-held device"), amely egy mikroprocesszorból, egy folyadékkristályos kijelzőből, adatbeviteli és vezérlő gombokat tartalmazó billentyűzetből, egy rádióadó-vevőből és egy vonalkódleolvasó csatlakoztatására szolgáló interfészből áll.Az adabevitel a készülékbe kézileg történik. Szerepe, hogy adatokat cseréljen egy automatikus adatfeldolgozó géppel, vezeték nélküli átjárón vagy hálózati vezérlőn keresztül. | 85252099 | Az árubesorolás a Kombinált Nómenklatúra alkalmazásának általános szabályai közül az 1. és 6. szabály, a XVI. áruosztályhoz tartozó megjegyzések 3. bekezdése, valamint a 8525 vámtarifaszám szövege, a 852520 és a 85252099 KN-kódok szövege alapján történt. A rádió adás/vétel az elsődleges funkció, amely jellemzi az egész terméket. |

6.Kézi terminál ("hand-held device"), amely egy mikroprocesszorból, egy folyadékkristályos kijelzőből, adatbeviteli és vezérlő gombokat tartalmazó billentyűzetből, egy rádióadó-vevőből és egy vonalkódleolvasóból áll.Az adabevitel kézileg vagy a vonalkódleolvasó segítségével történik. Szerepe, hogy adatokat cseréljen egy automatikus adatfeldolgozó géppel, vezeték nélküli átjárón vagy hálózati vezérlőn keresztül. | 85252099 | Az árubesorolás a Kombinált Nómenklatúra alkalmazásának általános szabályai közül az 1. és 6. szabály, a XVI. áruosztályhoz tartozó megjegyzések 3. bekezdése, valamint a 8525 vámtarifaszám szövege, a 852520 és a 85252099 KN-kódok szövege alapján történt. A rádió adás/vétel az elsődleges funkció, amely jellemzi az egész terméket. |

7.Árukezelő rendszer személyzetnek szóló utasítások továbbítására, például raktárakban, valamint a csomagoláson lévő adatoknak az automatikus adatfeldolgozó gépek részére történő továbbítására, mindkét esetben 400 m-es hatótávolságú rádió és vezetékes átvitellel.A rendszer a következő elemekből épül fel: | | Az árubesorolás a Kombinált Nómenklatúra alkalmazásának általános szabályai közül az 1. és 6. szabály, a vonatkozó KN-kódok szövege alapján történt. A rendszer önállóan összekapcsolt részei nem szolgálnak valamely meghatározott feladat ellátására a XVI. áruosztályhoz tartozó megjegyzések 4. bekezdésének értelmében. |

-hálózati vezérlő ("network controller") | 84718000 |

-rádiókapcsolat-vezérlő ("radio link controller") | 85252099 |

-vezeték nélküli átjáró ("wireless gateway") | 85252099 |

-kézi terminál ("hand-held device") | 85252099 |

-kézi terminál ("hand-held device") vonalkódleolvasóval | 85252099 |

Az adatokat a kézi terminálokról rádió továbbítja akár a rádiókapcsolat vezérlőhöz, akár a vezeték nélküli átjáróhoz, ahonnan hálózati vezérlő révén vezetéken jutnak el az automatikus adatfeldolgozó gépekhez (amelyek nem alkotóelemei a rendszernek). A rendszer elemei többféle változatban is összeállíthatók. (lásd az ábrát) [1] | |

+++++ TIFF +++++

[1] Az ábra kizárólag szemléltető jellegű.

--------------------------------------------------